PLANINSKO DRUŠTVO CELJE MATICA                                                                          Celje,  1. 9. 2010

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

TRDNJAVA NAD KANALSKO DOLINO 

ŠINAVEC,  MONTE SCINAUZ,  1999 m, 

V NEDELJO,  12. SEPTEMBRA 2010 

KDOR JE KDAJ POTOVAL PO KANALSKI DOLINI S TRBIŽA PROTI TABLI, 

SE BO POLEG POGLEDOV NA VIŠARJE, SONČNI VIŠ PA POLDNAŠNJO ŠPICO 

GOTOVO SPOMNIL TUDI SLIKOVITIH RAZBRAZDANIH PEČI NA SEVERNEM BOKU DOLINE. 

NA ŠINAVEC, NAJVIŠJO MED NJIMI, JE BILA DO LANI NAPETA MOGOČNA ŽIČNICA, 

KI PA O NJEJ NI BILO MOČ RAZBRATI NAJMANJŠE SLEDI NITI NA NAJBOLJŠEM ZEMLJEVIDU, 

KER JE VODILA K VOJAŠKI RADARSKI POSTAJI CEDRONE V OKVIRU ZAVEZNIŠTVA NATO. 

CELÓ STEZE NA TA IZRAZITI VRH VZHODNIH KARNSKIH ALP SO IZGINILE S KART, 

ZOB ČASA IN HUDE POVODNJI V ZADNJEM DESETLETJU PA SO JIH MOČNO RAZDEJALE. 

NA ŠINAVEC ZATO RAJŠI IŠČEMO PRIJAZNEJŠI DOSTOP IZ SPODNJE ZILSKE DOLINE, 

KI NA NJENEM JUŽNEM BOKU VLADAJO OJSTRNIK, POLUDNIK IN KRNIŠKE SKALE. 

ŠINAVEC SE SKRIVA DALEČ ZA NJIMI ČISTO NA KONCU STRANSKEGA GREBENA, 

KI GA UKLEŠČAJO TESNI KRNIŠKEGA VINTGARJA PA BELEGA IN VOLČJEGA POTOKA 

IN SE JIM LAHKO OGNEMO LE PO POTI IZ SMUČARSKEGA SREDIŠČA NA MOKRINAH. 

DOBRO LETO PO ODHODU ZADNJEGA VOJAKA 

VAS Z MOKRIN VABIMO NA SKRIVNOSTNI ŠINAVEC NAD KANALSKO DOLINO. 

S POSTAJALIŠČA PRED NOVIM GRADBIŠČEM NA GLAZIJI OB LJUBLJANSKI CESTI V CELJU 

SE Z NAROČENIM AVTOBUSOM ODPRAVIMO OB PETIH ZJUTRAJ, 5:00. 

KO V RATEČAH ONSTRAN MEJE Z ITALIJO DOSEŽEMO REKO ZILICO, 

SMUKNEMO OB NJEJ PO AVTOMOBILSKI CESTI V AVSTRIJO DO IZLIVA V ZILO. 

S CESTE PO ZILSKI DOLINI ZAVIJEMO ONKRAJ ŠMOHORA, 603 m, 

SKOZI DROPOLJE, 601 m, NA PRELAZ MOKRINE, NAßFELD, PASSO PRAMOLLO, 1530 m. 

JUTRANJO VOŽNJO SKLENEMO 

OB JEZERCU NA ITALIJANSKI STRANI PRELAZA PRI GOSTIŠČU AL FORCELLO, 1528 m. 

KRENEMO PO OZNAČENI PLANINSKI POTI 504, 

KI PELJE SKORAJ PO RAVNEM PO GOZDNI CESTI 

ČEZ PLANINI JAVORNIK, CASERA AUERNIG, 1609 m, IN OFENALM, CASERA FOR, 1614 m. 

ČEZ SEDELCE, FORCELLA CERCHIO, 1697 m, 

V SENCI IZZIVALNE ZIRKELSPITZE, MONTE CERCHIO, 1802 m, KI JO IZPUSTIMO, 

SE PREKOBALIMO NA OPUŠČENO PLANINO ZIRKELALM, MALGA CERCHIO, 1639 m. 

POT SE VIJE VISOKO NAD Volčjim potokom. 

SOSEDJE SO GA IZ NAREČNEGA Ovčjega potoka PREVEDLI V Rio degli uccelli, KAR POMENI Ptičji potok! 

PO 3 urah SI ZASLUŽIMO MALICO NA ČUDOVITI PLANINI LONASALM, MALGA BIFFIL, 1644 m. 

ZAPUSTIMO POT 504 IN POIŠČEMO PIČLO OZNAČENO A VEDNO BOLJE UHOJENO STEZO, 

KI PO okoli 2 urah PRIPELJE NA SKRIVNOSTNI ŠINAVEC, MONTE SCINAUZ, 1999 m, 

NA NJEM ORJAŠKA CEV POVEZUJE PRAZNO VOJAŠNICO Z GORNJO POSTAJO ŽIČNICE...

PO ISTI POTI SE V 4 urah ČEZ PLANINO LONAS VRNEMO NA MOKRINE, 1528 m, 

PO KRAJŠEM ODDIHU NA PRELAZU BOMO PO ZILSKI DOLINI DOMA DO 23. ure. 

NA NEKAJ ODSEKIH ZAHTEVA POT VEČ PREVIDNOSTI, 

PROTI VRHU PA ZARADI HOJE V SKUPINI PRIPOROČAMO ČELADO. 

PRI ZAPRTI DRUŠTVENI PISARNI SE PRIJAVITE NA ŽEPNI TELEFON 041 729 925, 

ZA AVTOBUSNI PREVOZ PA PRISPEVAMO NAJPOZNEJE NA IZLETU 22,00 evrov. 

DOBER DAN MED BELIM IN VOLČJIM POTOKOM! 

Tone Primožič

